Župnija Smlednik

Nevarnosti spletne pornografije
2026-02-28 19:00 - 21:00 UTC
V soboto, 28. februarja 2026, bo Inštitut Integrum po večerni maši v Smledniku imelo delavnico za mlade z naslovom Nevarnosti spletne pornografije.

Kdaj: v soboto, 28. februarja 2026; od 19.00 do 21.00 Kje: V Kulturnem domu v SmlednikuKaj: Delavnica odvisnost od pornografije za starejše in mlade – v prvem delu za vse, v drugem delu pa delo po skupinah za mladeVoditelj: Inštitut Integrum

Naslov: Nevarnosti spletne pornografije

Vsebina: Ustvarjamo varen prostor v katerem lahko odprto spregovorimo o posledicah, ki jih ima izpostavljenost pornografiji na dojemanje spolnosti, odnosov in samopodobe.

Na srečanju si bomo ogledali dokumentarni film o pornografiji. Dotaknili se bomo razširjenosti pornografije in posledic njenega vpliva na možgane in dojemanje spolnosti pa tudi na telo, čustva in duha. Predstavimo tudi preventivo pred zasvojenostjo s pornografijo in način, kako se izviti iz njenega primeža. Od 19. do 19.45 bodo skupaj mladi (mladi od 9. razreda naprej) in starejši iz župnij Smlednik in Trboje. Ogledali si bomo filmček na to temo. V drugem delu pa se bodo mladi razdelili v pogovorne skupine. To je resna tema, pred katero si ne smemo zatiskati oči.

»Prva« Cerkev in cerkveni očetje (1. do 4. st.)
2026-02-14 14:00 - 17:30
V soboto, 14. februarja, bo v KD Smlednik duhovno popoldne s patrom Miranom Špeličem o cerkvenih očetih za župniji Smlednik in Trboje.

Kje: v Kulturnem domu v SmlednikuKaj: Duhovna priprava za vse, mlade in starejšeVoditelj: brat Miran Špelič, OFM

Prvi kristjani – ime se je porodilo v Antiohiji, nam poročajo Apostolska dela – so verovali v enega Boga, ki ni dopuščal ob sebi drugih bogov. Tega je razodel Jezus Kristus, učlovečeni Božji Sin, ki je umrl in vstal od mrtvih.On je tudi podal temeljno načelo, zapoved ljubezni. Prav ta je najbolj zaznamovala prvo krščansko skupnost in ji dajala prepoznavnost. Kristjani so postali s krstom v ime Svete Trojice, Očeta in Sina in Svetega Duha. Povezovala jih je torej vera, ki je bila precej drugačna od tiste, ki so jo imeli njihovi sodobniki, tako judje kot tudi pogani. Mislim, da so bili temeljni novi odnosi med verniki, ki so se imenovali bratje in sestre, ne glede na to, kateremu družbenemu sloju so pripadali. Poskrbeli so za karitativnost, to je za pomoč tistim, ki so bili v stiski; tu so nadaljevali judovsko prakso skrbi za vdove in sirote, ki pa so jo nadgradili s kristološko motivacijo. Razlog za pomoč je v Kristusovem naročilu in obljubi, da bo on sam navzoč v ubogih; torej kristjan, kadar skrbi za reveža, prihaja naproti Kristusu. Tudi tega ne smemo spregledati, da je prva strukturna sprememba v skupnosti verujočih bila v vzpostavitvi skupine diakonov, katerih prav naloga je bila, da skrbijo za delitev miloščine med vdovami, da ne bi prihajalo do nepotrebnih sporov.

Duhovnik in vizionar Janez Puhar
2026-02-07 19:00 - 19:45
V soboto, 7. februarja, bo po večerni maši v Smledniku v cerkvi sv. Urha odprtje razstave o Janezu Puharju, ki je bil kaplan v Smledniku in velja za soizumitelja fotografije na steklo.

Kje: v župnijski cerkvi sv. Urha v SmlednikuKaj: Otvoritev razstave o duhovniku Janezu Puharju za vse ljudi dobre voljeNaslov: Duhovnik in vizionar Janez PuharVoditeljica: Petra Puhar Kejžar

Janez Puhar se je rodil 26. avgusta 1814 v kamnoseški družini v Kranju. Imel je enega brata Matijo in tri sestre Franco, Johano in Terezijo. Odlikoval se je z znanjem tujih jezikov in matematično-naravoslovnimi predmeti, poleg tega pa se je ukvarjal tudi z risanjem.Profesor fizike in kemije Janez Kersnik pa ga je navduši za razne kemične poskuse. Čeprav se je želel posvetiti umetnosti, se je na materino željo odločil za duhovniški poklic. Leta 1864 se je na smrt bolan za tuberkulozo vrnil v rojstni Kranj in 7. avgusta umrl na svojem domu.

Z župnijo Smlednik je povezan tako, da je v njen služboval kot kaplan.

5 pomembnih informacij:

→ Prvi slovenski fotograf;

→ Eden izmed prvih znanih dagerotipistov na Slovenskem;

→ Izumitelj fotografije na steklo;

→ Slovensko inovativnost zapisal na svetovni zemljevid razvoja fotografske umetnosti;

→ Naredil prvi slovenski selfi.

Mini Svetopisemski maraton v Smledniku
2026-01-25 16:00 - 19:00
Na nedeljo Svetega pisma, 25.januarja 2026, bomo imeli prvi mini Svetopisemski maraton tudi v Smledniku.

Začeli bomo ob 16 uri, v kapeli Sv.Družine v župnišču, s kratko molitvijo in potem bo sledilo neprekinjeno branje do 19 ure. Brali bomo odlomke s seznama “Mojih trideset dni s Svetim pismom”, ki ga sestavljajo znani odlomki evangelijev in Apostolskih del.

Lepo povabljeni, da se pridružite za par minut, eno uro ali več in prisluhnete, kaj vam bo v tistem času Gospod imel povedati.

Svetopisemski maraton je čudovita priložnost, da se skupnost poveže in diha Božjo besedo.

Kdor je pripravljen sodelovati kot bralec bomo veseli, če se vnaprej prijavi in si izbere termin (16:00-17:00,17:00-18:00, 18:00-19:00); kontakt: fabjancicd@gmail.com)

Svetopisemski maraton v Sloveniji
2026-01-22 00:00 - 2026-01-25 23:59
Od četrtka, 22., do nedelje, 25. januarja, bo v Sloveniji spet Svetopisemski maraton, s katerim kristjani vseh denominacij pritrjujemo temu, da vse Božje delovanje razumemo kot utelešenje Božje Besede. Svetopisemski maraton je neprekinjeno branje Svetega pisma, torej noč in dan, vse štiri dni. Nikakor ne gre za tekmovanje v hitrem branju, ampak je prebiranje hkrati molitev za bralca in poslušalce.

Ob osrednjem branju je tudi bogat vzporedni program.

Sobota, 17.januarja 2026

Od Cerkve do Cerkve v Celju – Svetopisemski maraton

Četrtek, 22.januarja 2026

Izkustvena delavnica Ecclesie – Svetopisemski maraton

Otvoritvena slovesnost: Gospod je mir – Svetopisemski maraton

Taizejska molitev – Svetopisemski maraton

Petek, 23.januarja 2026

Otroški program – Svetopisemski maraton

Konflikt in mir: kako graditi partnerski odnos, ki zdrži? – Svetopisemski maraton

Sobota, 24.januarja 2026

Družinski kviz – Svetopisemski maraton

Podcast Do nebes – Svetopisemski maraton

Več informacij o dogodku lahko dobite na Svetopisemski maraton | Gospod je mir

Romanje v Belo krajino
2026-01-17 00:00 - 23:59
V soboto, 17. januarja 2026, vsi lepo povabljeni na romanje v Belo krajino. V Starem trgu ob Kolpi si bomo ogledali Vseslovensko razstavo jaslic, potem pa bomo poromali še k Mariji na Žeželj.

Vseslovenska razstava jaslic v Starem trgu ob Kolpi

Žeželj nad Vinico

Prijavite se pri Marjeti Žebovec.

email: marjeta.zebovec@gmail.comGSM: 051 368 861

Božično koncert
2025-12-28 17:00 - 18:30
V nedeljo, 28. decembra, ob 17. uri ima v cerkvi sv. Urha v Smledniku MePZ sv. Urha božični koncert. GOSTJE: Trio Mirabilis, Eva Dobnikar – akademska pianistka, Manca Grmek – sopran, Agata Vovk – mezzosopran.

Vstop je prost (prostovoljni prispevki).

Lepo vabljeni.

Božična 9-dnevnica
2025-12-15 00:00 - 2025-12-23 23:59
V ponedeljek, 15. decembra, se pri večerni sv. maši v Smledniku prične božična 9-dnevnica za župniji Smlednik in Trboje. Vabljeni vsi veroučenci in veroučenke iz župnij Smlednik in Trboje (posebno bodoči prvoobhajanci in birmanci), njihovi straši ter vsi ljudje dobre volje. Vsi otroci pridite 10 minut pred mašo v zakristijo, da razdelimo svečke za procesijo. Po maši bo potekala tržnica za jaslice s svetlečim se Jezusom. Plačilna sredstva bodo ovčke. Z njimi lahko najprej kupite pastirje, ki so z ovčkami skupaj plačilno sredstvo za jaslice. Na vsaki maši dobite 3 ovce (menjava: 4 ovce = 1 pastir). Devetdnevnica je od 15. do 23.12., torej otroci lahko skupaj zberete 27 ovc. Končna "cena" za jaslice: 3 pastirji in 6 ovc.

Povabljeni ste, da za te jaslice naredite podstavek oz. jih lahko postavite v konkretno situacijo življenja. Razstava bo postavljena na sv. večer, 24. decembra, zato jaslice podpišite in izžrebali bomo tri praktične nagrade v Smledniku in Trbojah.

Srečanje z misijonarjema
2025-12-14 09:00 - 11:30
V nedeljo, 14. decembra, se bosta pri sv. mašah ob 9. uri v Smledniku in ob 10.30 v Trbojah predstavila misijonarja pater Branko Cestnik in sestra Ema Alič, ki bosta naša misijonarja v času sv. misijona, ki bo za naši župniji v oktobru 2026.

Ob 15. uri bo pri Krvavem znamenju spravna pobožnost, ker je bila ta kapela oskrunjena.

Ob 16. uri pa bo v KD Smlednik pogovor s patrom Brankom o aktualnih temah, sestra Ema pa se bo srečala z mladimi.

Ženskost in moškost
2025-12-06 18:00 - 21:00
V soboto, 6. decembra, ob 19. uri v Smledniku poteka dekanijsko srečanje za mlade. Z nami bo društvo Integrum, ki bo imelo delavnico z naslovom Moškost in ženskost. V okviru le-te bo tudi priložnost za sv. spoved.

Oratorijski dan o Slomšku in veri
2025-11-29 09:00 - 12:30
V soboto, 29. novembra, se ob 9. uri v župnišču Smlednik za veroučence in njihove družine iz župnij Smlednik in Trboje prične oratorijski dan o Slomšku in veri.

Potem se preselimo v KD Smlednik, kjer bomo pletli vence. Obod, okraski in sveče vas čakajo, sami pa prinesite material za pletenje (mah, smrekove veje). Ko so venci spleteni, se pospravi in potem druženje ob picah. Dar za prijavnino je 7 €.

Starši povabljeni, da spremljate svoje otroke, vaš prispevek je vaša prisotnost.

Prijavnice prinesete ali k sv. maši ali k verouku.

Oratorijski dan se konča med 12. uro in 12.30 s pico.

Adventno-božični koncert Pričakovanje
2025-11-23 18:00 - 19:30
V nedeljo, 23. novembra, ¸ob 18. uri bo v cerkvi sv. Urha adventno-božični koncert Pričakovanje v organizacij pevk in pevcev MePZ KUD Janko Krmelj iz Reteč pri Škofji Loki.

Pevci prepevajo tudi ločeno v ženski in moški zasedbi: Šternce in Garažni Décet.

Vstop je prost (zaželeni prostovoljni prispevki).

Martinov večer za župniji Smlednik in Trboje
2025-11-11 18:00 - 21:00
11. novembra bomo praznovali Martinov večer za župniji Smlednik in Trboje - pri sv. maši ob 18. uri v Smledniku bo pričevanje Toneta Kerina, sledi srečanje v KD Smlednik z degustacijo 6. sort vin in domačih mesnin. Ppotrebno se je prijaviti do 9. 11. 2025 – prispevek je 20,00 €;

Jubilejno svetoletno romanje župnij Smlednik in Trboje v Rim in Vatikan 2025
2025-10-09 00:00 - 2025-10-12 23:59
Moto romanja: Živi v Kristusu – Mučenci prve Cerkve z nami na romarju Upanja

Romanje v Rim, prestolnico Italije, središče stoletnih zvrsti umetnosti in ne nazadnje zibelko krščanstva. Papež je 24. decembra 2024 odprl sveta vrata v baziliki sv. Petra, odprta pa bodo ostala do 6. januarja 2026. Ta dva datuma uokvirjata jubilejno leto 2025, ki potekala pod naslovom »Romarji upanja«.

1. dan: četrtek, 9.10.2025

Slovenija - Rim (Sveti Pavel)

2.30h – odhod avtobusa iz Smlednika

14.30 – Kalistove katakombe

16h – Sveta vrata pri Svetem Pavlu, ogled bazilike, uvod v romanje, čas za kavo.

17:15h – odhod naprej

17:30h – prihod k Tre fontane tam ob 17:45 sveta maša. - že rezervirano

18:30h – odhod proti Sloveniku.

2. dan: petek, 10.10.2025

Marija Snežna – Lateran – Antični Rim

8:30h – odhod z avtobusom iz Slovenika do Metro postaje: Arco di Travertino. Od tam naprej z Metrojem do postaje Termini in potem peš do Marije Snežne.

9:45 – prihod do Bazilike. Sveta vrata, razlaga in čas za pripravo na mašo.

10:15 – Sveta maša – že rezervirano

11:00 – odhod peš proti Lateranu. Sveta vrata, ogled bazilike, krstilnica. Potem prosti čas, kosilo, kdor želi svete stopnice.

14:30 – zbor in odhod proti Koloseju. Ogled antičnega Rima.

Zvečer z Metrojem do postaje Arco di Travertino in nato z avtobusom do Slovenika.

3. dan: sobota, 11.10.2025

(Sveti Peter)

8:30h – odhod z avtobusom iz Slovenika do Metro postaje: Arco di Travertino. Od tam naprej z Metrojem do postaje Lepanto. Potem pa peš do začetka romarske poti.

10h – začetek romanja k svetim vratom svetega Petra. Molitev, razlaga…

11h – 12:30h – prosto za ogled Bazilike, kupole. Potem zbor.

12:30h – odhod proti srednjeveškemu delu Rima. Vmes prilika za kosilo, če prej ne bo časa.

18h – Maša v Germaniku. Potem z metrojem proti Sloveniku. Pobere nas avtobus.

4. dan: nedelja, 12.10.2025

7h odhod iz Slovenika. Avtobus pelje na neko bližnjo točko. Potem pa z podzemno ali peš do Vatikana. Tam maša na trgu. Po maši pot domov. Prihod okoli 24h.

Dar za romanje je 340,00 € (najmanj 42 romarjev). Vključuje: avtobusni prevoz, karte za metro, 3 polpenzioni (dvoposteljne sobe z lastnimi kopalnicami in wc), dar za vodiča, dar za slušalke, hladno kosilo in »suha« malica, romarski pripomočki.

Odrasli: 340,00 €; dijaki in študenti 13- 23. let: 300,00 €; Otroci 4 – 12. let: 280,00 €.

Priporočamo, da si uredite evropsko kartico zdravstvenega zavarovanja, ki jo naročite brezplačno preko interneta ali neposredno na območnih enotah Zavoda za zdravstveno zavarovanje vsaj štiri dni pred pričetkom izleta (krije nujno zdravniško oskrbo), lahko si tudi sami uredite kakšno dodatno zavarovanje.

Pred odhodom bi vas radi spomnili: ✓ S SEBOJ IMEJTE VELJAVEN OSEBNI DOKUMENT (osebno izkaznico ali potni list), ✓ v Italiji je plačilno sredstvo EURO, ✓ Priporočamo primerna oblačila in udobno obutev, mali vzglavnik za avtobus, ✓ telefonska številka za klic iz tujine v Slovenijo je 00 386 .. .. .. ✓ na izletu prosimo bodite pazljivi, za osebne predmete in svojo varnost odgovarjate sami.

Prosimo vas, da imate to obvestilo s seboj, saj so na njem vse pomembne informacije in telefonska številka župnika Davida (00386 64 182 333).

Doplačila: vzpon na kupolo sv. Petra (cca. 15 €); zavarovanje (cca, 20 €).

POMEMBNE INFORMACIJE ZA ROMARJE

· SLOVENSKI PAPEŠKI INŠTITUT SLOVENIK V RIMU, Via Appia Nuova 884, 00 178 Roma

· Iz Slovenika z avtobusom do metro postaje ARCO DI TRAVERTINO (LINIJA A), proti Vatikanu oz. mestu Rim smer BATTISTINI

· Ko se vračamo nazaj proti Sloveniku – LINJA A: gledamo smer ANAGNINA, iztopna postaja ARCO DI TRAVERTINO, nato z avtobusom do Slovenika.

· ŽUPNIK DAVID 00386 64 182 333.

stavba Slovenika

Postja Metroja iz Slovenika proti mestu

Smer vožnje proti mestu

Smer vožnje proti Sloveniku

Prihod Metroja na končno postajo za Slovenik

1. veroučni oratorijski dan
2025-10-04 09:00 - 13:00
Ob 9. uri se v župnišču Smlednik za veroučence in njihove družine iz župnij Smlednik in Trboje prične 1. veroučni oratorijski dan o Slomšku. Dar ob prijavi je 7 €. Starši povabljeni, da spremljate svoje otroke, vaš prispevek je vaša prisotnost. Prijavnice prinesete ali k sv. maši ali k verouku. Oratorijski dan se konča med 12. uro in 12.30 s pico.

Pričevanje o sv. Petru Juriju Frasattiju
2025-10-03 18:30 - 20:00
Pri sv. maši ob 18.30 bo pričevanje o sv. Petru Juriju Frasattiju – prvi petek s nebeškim prijateljem in evharističnim svetnikom. Na poglobitev vere povabljeni vsi iz župnij Smlednik in Trboje, posebno tudi družine veroučencev. Dobili boste kartonček, ki vas bo vabil k rasti v veri, na njem pa je tudi vsakodnevna posvetitev. Po sveti maši v župnišče povabljeni na čaj.

Romanje za ženske na Zaplaz in v Brestanico
2025-09-06 00:00 - 23:59
Ženska skupina župnije Smlednik vabi na romanje ženske vseh starosti iz obeh župnij in od drugod v soboto, 6. septembra. Odhod avtobusa bo iz Trboj 8.20 in iz Smlednika 8.30.

Naš prvi cilj bo Zaplaz, kjer je v cerkvi Matere Božje blaženemu Lojzetu Grozdetu posvečena kapela, v njej pa so tudi njegove relikvije. Tam se bomo ob 10. uri udeležile svete maše, potem pa se odpeljale proti Brestanici, kjer bomo najprej v njeni okolici imele kosilo. Potem bomo obiskale tamkajšnjo baziliko Lurške Marije, ki je tako kot cerkev na Zaplazu svetoletna. Zmolile bomo litanije Matere Božje in rožni venec Božjega usmiljenja.

Iz Brestanice se bomo odpravile proti Sevnici, kjer si bomo ogledale grad in muzej v njem ter Lutrovsko klet. Od tam pa nazaj proti domu.

Na romanje povabljene ženske vseh starosti, tudi deklice. Okvirna cena bo 35-40 € (odvisno od št. prijav).

Prijave še zbiramo:

Joži Kumer (jozi.kumer@gmail.com, 041 804 099)

Darinka Fabjančič (fabjancicd@gmail.com)

Marjeta Žebovec (marjeta.zebovec@gmail.com, 051 368 861)

Vpis v veroučno šolo Trboje
2025-08-28 00:00 - 2025-09-04 23:59
V četrtek, 28. avgusta, je od 16. do 17.45 poteka vpis v veroučno šolo v župnišču v Trbojah, da uredite vse stroške.

Vpis prav tako poteka v četrtek, 4. septembra, od 16.45 do 17.45 v župnišču v Trbojah.

Ob omenjenih dneh poteka tudi vpis za 1. R. Kaj potrebujete za vpis prvošolčkov ter za ostale razrede, poglejte v oznanilih pri župniji Smlednik.

Urnik za Trboje:

- 4. R. (bo še sporočeno – DZ Prihajajo veliki junaki) in 5. R. (bo še sporočeno – DZ Božje darilo zate),

PONEDELJEK

- 9. R. SMLEDNIK IN TRBOJE SKUPAJ V SMLEDNIKU (16.35 – 17.15 - knjiga Bog je … prav zares);

TOREK

- 1. IN 2. R. (16.30 – 17.15; DZ Božji otrok sem);

- 6. R. SMLEDNIK IN TRBOJE SKUPAJ V SMLEDNIKU (17.15 – 18.00 – učbenik dobi izposojen – DZ Skupaj v novo življenje);

ČETRTEK

- 3. R. (15.30 – 16.15),

- skupaj 7. in 8. R. (16.30 – 17.15).

Vpis v veroučno šolo Smlednik
2025-08-25 00:00 - 2025-09-05 23:59
V ponedeljek, 25. avgusta, torek, 26. avgusta, v sredo 27. avgusta, in v petek, 29. avgusta, od 19. do 20 ure poteka vpis v veroučno šolo Smlednik v župnišču v Smledniku.

Prav tako bo možno vpisati v ponedeljek, 1. septembra, v sredo, 3. septembra, in v petek, 5. septembra, od 19. do 20. ure.

Ob omenjenih dneh poteka tudi vpis v 1. R. – s seboj imejte družinsko knjižico oz. krstni list.

Urnik za Smlednik:

PONEDELJEK

- 3. R. (13.45 – 14.30 – DZ Božji otrok sem),

- 7. R. (14.45 -15.30 – DZ Za tvojo duhovno rast, DZ bo za dve leti),

- 8. R. (15.45 – 16.30 – DZ Za tvojo duhovno rast, imel ga bo 2 leti),

- 7. in 8. R. imata 15 minut skupne kateheze od 15.30 do 15.45.

- 9. R. SMLEDNIK IN TRBOJE SKUPAJ V SMLEDNIKU (16.35 – 17.15 - knjiga Bog je … prav zares);

TOREK

- 6. R. SMLEDNIK IN TRBOJE SKUPAJ V SMLEDNIKU (17.15 – 18.00 – učbenik dobi izposojen – DZ Skupaj v novo življenje);

SREDA

- 4. R. (14.00 – 14.45 – učbenik dobi izposojen - DZ Pot v srečno življenje),

- 5. R. (14.45 – 15.30 –učbenik dobi izposojen - DZ Znamenja na poti k Bogu),

- 2. R. (15.35 – 16.35 – DZ Jezus je moj prijatelj),

- 1. R. (16.20 – 17.20 – DZ Božji otrok sem).

- 1. in 2. R. imata 15 minut skupnega pevskega druženja.

Vsi razredi potrebujejo liturgični zvezek in dar/prispevek na otroka (za kurjavo, za veroučne pripomočke) je 20 € za prvega otroka, 15 € za drugega otroka in 10 € za tretjega otroka (za 4 otroka in naprej iz iste družine prispevka ni).

Od 2. R. naprej starši dobite vpisnice po e-mailu, da doma vpisnico že izpolnite in jo pri vpisu samo oddate.

Verouk pričnemo 8. septembra, začetna slovesna sveta maša za vse razrede bo v nedeljo, 14. septembra ob 9. uri za župnijo Smlednik.

Slovesno praznovanje žegnanjskega praznika
2025-08-24 09:00
V nedeljo, 24. avgusta, bo v Smledniku sveta maša ob 9. uri. Na ta dan je v Smledniku slovesno praznovanje žegnanjskega praznika. Z nami bo ljubljanski nadškof Stanislav Zore, ki bo po sv. maši blagoslovil tudi obnovljene prostore v pritličju župnišča (po blagoslovu se zadržimo, da se malo poveselimo ob pijači in pecivu).

Pri slovesni sv. maši ob 9. uri v Smledniku bo tudi veselo, ker je to tudi zaključna maša letošnjega oratorija. Pri vseh mašah v Smledniku (že v soboto) bo ofer za potrebe cerkve in obnovo župnišča.

Oratorij 2025 »NE BOJ SE, ZASVETI«
2025-08-18 00:00 - 2025-08-24 23:59
V ŽUPNIJI SMLEDNIK OD 18. DO 24. AVGUSTA 2025 POTEKA ORATORIJ O BL. ALOJZIJU GROZDETU Z NASLOVOM »NE BOJ SE, ZASVETI« V ORGANIZACIJI ŽUPNIJE SMLEDNIK IN SOORGANIZACIJI KRAJEVNE SKUPNOSTI SMLEDNIK.

Peš župnijsko romanje na Brezje
2025-08-01 00:00 - 2025-08-02 23:59
V petek, 1. avgusta, se ob 21.45 pred župniščem v Smledniku prične tradicionalno peš župnijsko romanje na Brezje. Vabljeni, da se nam pridružite.

V soboto, 2. avgusta, bo ob 6. uri zjutraj na Brezjah romarska maša. Kdor ne bo šel peš, se nam lahko pridruži pri maši (lahko greste s kolesom, z avtomobilom). To romanje je lahko zahvalno romanje za vse prejete milosti (družino, službo, šolsko leto …) in prošnje romanje, da bomo skozi življenje hodili kot resnični Gospodovi učenci. Prejeli bomo tudi popolni odpustek, ker bomo v svetoletni cerkvi.

Urhova nedelja in praznovanje 180. obletnice rojstva Jakoba Aljaža
2025-07-05 00:00 - 2025-07-06 23:59
SOBOTA, 5. JULIJA: v župnijski cerkvi sv. Urha slovesna sv. maša ob 18.30 z duhovniki in farani iz župnij (somaševanje bo vodil »triglavski« župnik Franc Urbanija), kjer je Jakob Aljaž deloval (pri maši in v KD Smlednik bodo pele članice Ženske vokalne skupine iz Žleb), po sv. maši v KD Smlednik premierni ogled novega animiranega filma župnije Smlednik z naslovom Jakob Aljaž – Ni ga niti ga ne bo junaka, kot je bil Bačenkov Jaka;

NEDELJA, 6. JULIJA – ob 9. uri slovesna sv. maša na Urhovo nedeljo z nadškofom Stanislavom Zoretom (pri sv. maši bodo skupaj z našimi pevci pel MePZ župnije Sora). Nadškof bo po maši blagoslovil doprsni kip Jakoba Aljaža pod župniščem v Smledniku. Po blagoslovu sledi druženje in v KD Smlednik možnost ogleda dokumentarnega filma Ni ga niti ga ne bo junaka, kot je bil Bačenkov Jaka.

Sv.URH - celodnevno češčenje
2025-07-04 00:00 - 23:59
V petek, 4. julija, bomo praznovali god zavetnika župnijske cerkve v Smledniku in župnije sv. Urha Smlednik.

Sveti maši bosta ob 9. uri in ob 18.30. Nabirka bo namenjana za vzdrževanje cerkve in župnišča.

Po prvi sveti maši bomo izpostavili Najsvetejše, zmolili litanije Matere Božje in začeli celodnevno češčenje, pri katerem se bomo zbirali ves dan po skupinah v sledečem redu:

ob 10. uri – Moše in Dragočajna;

ob 11. uri – otroci in mladostniki;

ob 12. uri – duhovniki;

ob 13. uri – Zbilje;

ob 14. uri – Smlednik;

ob 15. uri – Hraše;

ob 16. uri – Valburga;

ob 17. uri – ŽPS, ŽK in župnijski sodelavci;

ob 18. uri – vsi molimo rožni venec.

Ob 18.30 bo sklep čaščenja in sveta maša. Somaševanje bo vodil g. zlatomašnik Lojze Golob, pridigal pa bo srebrnomašnik Marko Čižman.

Po večerni maši povabljeni, da se malo podružimo.

Priložnost za sv. spoved bo pol ure pred jutranjo in pred večerno sv. mašo ter na začetku molitvenih ur.

Za vse nas, Slovence, gre
2025-07-02 20:15 - 21:00

Sv.romanje po poteh Friderika Ireneja Baraga za župniji Smlednik in Trboje
2025-06-07 07:30 - 18:00
V soboto 7. junija je celodnevno svetoletno romanje po poteh Friderika Ireneja Baraga za župniji Smlednik in Trboje (Smlednik/Trboje–Stična: romarska sv. maša in sv. spoved, ogled verskega muzeja, prilagojen za mlade, in toplo kosilo–Mala vas: Baragova rojstna hiša–Dobrnič: Baragova krstna in rojstna župnija–Trebnje: župnija njegovega odraščanja–Smlednik/Trboje). Dar za romanje bo: 22,00 € za otroke in 27,00 € za odrasle. V dar bodo vključeni toplo kosilo, prevoz, vstopnine in prispevek za vodiča. Pijača bo iz popotne torbe, priporočamo se tudi za kakšno termovko kave in pecivo. Prijavljenih je 73 romarjev iz obeh župnij (35 + 38). Avtobus je poln, ker gremo z nadstropnim avtobusom.

Odhod bo ob 7.30 iz izpred GD v Trbojah za romarje iz župnije Trboje, ob 7.35 pa pobira na avtobusni postaji v Valburgi (pri Joškovem parku puntarjev) še romarje iz župnije Smlednik. Vrnemo se do 18. ure.

Predstavitev stripa o Jakobu Aljažu
2025-05-13 00:00 - 23:59
V TOREK, 13. MAJ bo v knjižnici Medvode predstavitev stripa Jakob Aljaž – Bojevnik za slovenske gore in slovenstvo, ki ga bo izdala Mohorjeva založba v Celju ter je delo župnika Davida Jensterle in Juana Juvančiča;

Okrogla miza o duhovniku Jakobu Aljažu
2025-05-09 19:30 - 21:00
V PETEK, 9. MAJ bo v KD Smlednik ob 19.30 okrogla miza z Dušanom Škodičem in Petro Bandelj o duhovniku Jakobu Aljažu. S tem dogodkom bomo v naši župniji začeli praznovanje ob 180. obletnici rojstva našega rojaka, duhovnika in zavednega Slovenca, Jakoba Aljaža.

Lepo povabljeni !

Z RAMO OB RAMI - ROMARJI UPANJA
2025-04-12 00:00 - 23:59
Sladka gora, sobota – 12. april 2025 - 4. Vseslovensko srečanje mož, očetov in sinov

Z RAMO OB RAMI – 4. Vseslovensko srečanje mož, očetov in sinov – Moška duhovnost

KARITAS - SPOMLADANSKA IN POLETNA oblačila
2025-03-26 17:00 - 18:00
Župnijska Karitas obvešča župljane in župljanke župnij Smlednik in Trboje, da bomo dne 26. 03. 2025 med 17. in 18. uro zbirali SPOMLADANSKA IN POLETNA oblačila. Oblačila, ki jih ne potrebujete več in bi jih lahko uporabili še drugi, jih prinesite v prostore Karitas v Smledniku. Oblačila naj bodo oprana in zlikana, saj tako zahtevajo standardi Slovenske Karitas. Že v naprej se vam zahvaljujemo za vaše darove! Prav tako vabljeni tudi tisti, ki potrebujete obleke ali vam lahko pomagamo kako drugače.
